# Harry Potter and the Deathly Hallows – Part 1

| Harry Potter and the Deathly Hallows – Part 1 |
| --- |
|  |
| Prijevod | *Harry Potter i Darovi smrti - 1. dio* |
| Režija | David Yates |
| Produkcija | David Heyman David Barron |
| Scenario | Steve Kloves prema romanu J. K. Rowling |
| Uloge | Daniel Radcliffe Rupert Grint Emma Watson Alan Rickman Ralph Fiennes Michael Gambon Bill Nighy Helena Bonham Carter Robbie Coltrane Brendan Gleeson John Hurt Timothy Spall David Thewlis |
| Muzika | Alexandre Desplat John Williams |
| Premijera | 18. novembra 2010 (2010-11-18) |
| Jezik | engleski jezik |
| Trajanje | 146 min. |
| Država |  Ujedinjeno Kraljevstvo  Sjedinjene Američke Države |
| Kompanija |
| Distributer | Warner Bros. Pictures |
| Budžet | $250,000,000 (zajedno s drugim dijelom) |
| Zarada | $955,417,476 |
| Tehnička ekipa |
| Fotografija | Eduardo Serra |
| Montaža | Mark Day |
| Hronologija |
|

|  |  |
| --- | --- |
| Prethodni:
 | Naredni:
 |

 |
|

|  |  |
| --- | --- |
| *Harry Potter and the Half-Blood Prince* | *Harry Potter and the Deathly Hallows - Part 2* |

 |
| *Harry Potter and the Deathly Hallows – Part 1* na Internet Movie Database |

Harry Potter and the Deathly Hallows – Part 1 je britansko-američki fantastični film iz 2010. kojeg je režirao David Yates prema istoimenom romanu J. K. Rowling. Ovaj film, koji je ukupno sedmi i pretposljednji nastavak serijala, prvi je od dva filma temeljen na tom romanu. Scenarij je napisao Steve Kloves, a film su zajednički producirali David Heyman i David Barron. Radnja filma prati prvi dio Harryjeve potrage za Voldemortovim horkruksima i događanja u čarobnjačkom svijetu u tom periodu. Glavni trio tumače, kao i do sada, Daniel Radcliffe, u ulozi Harryja Pottera te Rupert Grint i Emma Watson kao Ron Weasley i Hermione Granger. Ovaj film nastavak je filma *Harry Potter and the Half-Blood Prince*, a prethodnik filma *Harry Potter and the Deathly Hallows - Part 2*, koji je zaključio serijal.

Snimanje je započelo 19. veljače 2009., a cijeli proces završen je 12. lipnja 2010. Film je u običnim i IMAX kinima distribuiran od 18. studenog 2010. Sa zajedničkim budžetom od 250 milijuna dolara (kojeg je dijelio s drugim dijelom), film je zaradio preko 955 milijuna dolara, čime je 2010. završio na trećem mjestu, iza filmova *Toy Story 3* i *Alice in Wonderland*.

## Sinopsis

Alastor Moody (Brendan Gleeson) je bio voditelj plana za bijeg i skrivanje Harryja Pottera, kojeg im je objasnio i iznio u kući Harryjevog tetka. Nažalost, Moody je poginuo tijekom privedbe tog plana.
Lord Voldemort i njegovi sljedbenici planiraju kako zaskočiti Harryja Pottera koji upravo treba napustiti Kalinin prilaz i to malo prije nego što na njegov 17. rođendan nestane zaštita koju mu pruža dom Dursleyjevih. Članovi Reda feniksa dolaze kako bi preselili Harryja i Dursleyjeve na odvojene sigurne lokacije. Prije odlaska Dudley iznenadno izražava svoju zahvalnost prema Harryju zato što ga je ovaj spasio od dementora. Članovi Reda prate Harryja do sigurne lokacije, ali unatoč korištenju šest Harryjevih dvojnika, pravi je Harry otkriven zbog uporabe čarolije razoružavanja (Expelliarmus) na Stanu Shunpikeu te ga napadaju Voldemort i njegovi smrtonoše. Harry i ostali uspijevaju pobjeći u Jazbinu, iako su tijekom puta ubijeni Hedwiga i Divljooki Moody.

Ministar magije, Rufus Scrimgeour, stiže kao izvršitelj oporuke Albusa Dumbledorea - Ron Weasley dobiva Dumbledoreov deluminator, Hermiona Granger dobiva knjigu bajki, a Harry nasljeđuje mač Godrica Gryffindora i zvrčku koju je uhvatio na svojoj prvoj metlobojskoj utakmici. Ipak, Ministarstvo zadržava mač; Scrimgeour ga ocjenjuje kao važan povijesni artefakt pa ga zbog toga Harry ne može dobiti.

Tijekom svadbenog prijema Billa Weasleyja i Fleur Delacour, Kingsley Shacklebolt pomoću patronusa šalje upozorenje "Ministarstvo je palo. Scrimgeour je mrtav. Dolaze." Harry, Ron i Hermiona bježe dezaparatirajući se, a sklanjaju se u napuštenoj kući obitelji Black. Tamo Harry primjećuje da pokojni brat Siriusa Blacka (i bivši Smrtonoša) Regulus ima iste inicijale kao i "R.A.B." koji je uzeo horkruks skriven u špilji. Hermiona se prisjeća kako je jednom u kući vidjela medaljon, a Harry ispituje Mundungusa Fletchera koji priznaje da je ukrao medaljon i njime podmitio Dolores Umbridge. Sigurni da se radi o horkruksu, uspijevaju se infiltrirati u Ministarstvo magije, koje sada kontroliraju smrtonoše, koristeći se višesokovnim napitkom. Bježe s medaljonom, ali ga ne mogu uništiti.

Prije nego je pozvao Smrtonoše, nadajući se da će tako dobiti svoju kći, Xenophilius Lovegood (Rhys Ifans) je Harryju, Ronu i Hermioni objasnio što su to Darovi smrti.
Kad je njihovo skrovište na Grimmauldovom trgu otkriveno, trio bježi. Nakon nekoliko mjeseci, načuju da je Gryffindorov mač u trezoru obitelji Lestrange u Gringottsu, ali i da Ministarstvo nije svjesno toga da se radi o kopiji; lokacija pravog mača je nepoznata. Harry zna da mač može uništiti horkrukse i želi ga pronaći. Ron, frustriran činjenicom da Harry nema pravi plan kako bi našao horkrukse ili mač te u strahu zbog sigurnosti svoje obitelji, odluči otići. Harry i Hermiona odlaze u Godricov dol, nadajući se da je Dumbledore tamo sakrio mač. Međutim, napadnu ih Voldemort i njegova zmija Nagini. Tijekom bijega Hermiona slučajno slomi Harryjev čarobni štapić.

Jedne noći, patronus u obliku srne pojavi se u blizini njihovog šatora i vodi Harryja do Gryffindorovog pravog mača. Dok ga Harry pokušava uzeti iz zaleđenog jezerca medaljon horkruks stisnuo se oko njegovog vrata, gotovo ga ugušivši. Ron se vraća i spašava Harryja te pomoću mača uništava horkruks. Ron upozorava da je Voldemortovo ime sada ukleto - izgovaranje imena poništava sve zaštitne čarolije te tako dopušta Voldemortovim saveznicima da ih nađu.

Trio odlazi k Xenophiliusu Lovegoodu, Luninom ocu, kako bi ga pitali što znači simbol kojeg su vidjeli u Hermioninoj knjizi bajki. Xenophilius objašnjava da simbol predstavlja Darove smrti, tri legendarna predmeta koja pokoravaju smrt: Vrhovni ili bazgov štapić (*Elder Wand*), Kamen uskrsnuća (*Resurrection Stone*) i Plašt nevidljivosti. Kad ga pritisnu pitanjem o Luninoj odsutnosti, Xenophilius priznaje da su je oteli smrtonoše; on obavijesti Ministarstvo da je trio u njegovom domu, ali oni uspijevaju pobjeći.

Pljačkaši (*Snatchers*; lovci na nagrade) zarobljavaju trio nakon što je Harry nenamjerno izgovorio Voldemortovo ime. Zarobljeni su u domu obitelji Malfoy, zajedno s Lunom Lovegood, Deanom Thomasom, Ollivanderom i goblinom Griphookom. Našavši Gryffindorov mač među njihovim stvarima, Bellatrix Lestrange posumnja da su oni provalili u njezin trezor u Gringottsu te muči Hermionu kako bi došla do informacija. Dobby se aparatira u podrum u kojem se nalaze zatočenici kako bi ih spasio. Peter Pettigrew ulazi u podrum kako otkrio izvor buke, ali dok pokušava ugušiti Harryja ovaj ga podsjeti da mu duguje svoj život pa Pettigrew olabavljuje stisak; njegova se vlastita srebrna ruka, u odmazdi, okreće protiv njega te ga zadavi. Harry i Ron žure iz podruma kako bi spasili Hermionu. Harry razoružava Bellatrix i Draca i uzima njihove čarobne štapiće. Zajedno s Dobbyjem trio se aparatira u dom Billa Weasleyja i Fleur Delacour. Dok bježe, Bellatrix smrtno rani Dobbyja pogodivši ga srebrnim bodežom u prsa.

Na samom kraju filma, vidimo Voldemorta kako otvara Dumbledoreovu grobnicu i uzima Bazgov štapić iz ruku pokojnog ravnatelja. Zadovoljan pothvatom, ispali izrazito moćnu čaroliju kako bi ga testirao.

## Glumačka postava

Panika i nesigurnost među članovima Reda bila je tolika da su se svi koji su dolazilu u Jazbinu provjeravali dvostruko, pa čak i sam Harry, kojega je, kako bi provjerio da se ne radi o špijunu, napao Remus Lupin (David Thewlis), nakon što ga je Hagrid (Robbie Coltrane) doveo.Nakon što su ih Pljačkaši pronašli i otpremili k Bellatrix, Harry, Ron i Hermiona su oslobodili Griphooka, Ollivandera i ostale zarobljenike, a onda su, uz Dobbyjevu pomoć, krenuli u obračun s Bellom i uspijeli pobjeći, ali je Dobby smrtno stradao od njezinog bodeža.
* Daniel Radcliffe kao Harry Potter, protagonist filma.
* Rupert Grint kao Ron Weasley, Harryjev najbolji prijatelj.
* Emma Watson kao Hermione Granger, Harryjeva najbolja prijateljica.
* Helena Bonham Carter kao Bellatrix Lestrange, Voldemortova najodanija sljedbenica; smrtonoša.
* Robbie Coltrane kao Rubeus Hagrid, čuvar ključeva u Hogwartsu i Harryjev prijatelj.
* Warwick Davis kao Griphook, goblin i bivši zaposlenik Gringottsa.
* Tom Felton kao Draco Malfoy, Harryjev rival; smrtonoša.
* Ralph Fiennes kao Lord Voldemort, glavni antagonist filma.
* Michael Gambon kao Albus Dumbledore, bivši ravnatelj Hogwartsa.
* Brendan Gleeson kao Alastor 'Divljooki' Moody, član Reda feniksa.
* Domhnall Gleeson kao Bill Weasley, Ronov stariji brat.
* Richard Griffiths kao Vernon Dursley, Harryjev tetak, bezjak.
* George Harris kao Kingsley Shacklebolt, član Reda feniksa.
* Guy Henry kao Pius Thicknesse, Voldemortov sljedbenik i nasljednik Scrimgeoura na mjestu Ministra magije.
* John Hurt kao Ollivander, izrađivač čarobnih štapića.
* Stanislav Ianevski kao Viktor Krum, učenik Durmstranga.
* Rhys Ifans kao Xenophilius Lovegood, ekscentrični otac Lune Lovegood.
* Ralph Ineson kao Amycus Carrow, smrtonoša i novi profesor Mračnih sila u Hogwartsu.
* Jason Isaacs kao Lucius Malfoy, Dracov otac; smrtonoša.
* Dave Legeno kao Fenrir Greyback, smrtonoša i vukodlak.
* Matthew Lewis kao Neville Longbottom, Harryjev prijatelj.
* Evanna Lynch kao Luna Lovegood, Harryjeva ekscentrična prijateljica.
* Angelica Mandy kao Gabrielle Delacour, Fleurina mlađa sestra.
* Helen McCrory kao Narcissa Malfoy, Dracova majka.
* Bill Nighy kao Rufus Scrimgeour, novi Ministar magije.
* James i Oliver Phelps kao Fred i George Weasley, Ronova braća blizanci.
* Clémence Poésy kao Fleur Delacour, Billova supruga.
* Alan Rickman kao Severus Snape, novopostavljeni ravnatelj Hogwartsa.
* Fiona Shaw kao Petunia Dursley, Harryjeva teta, bezjakinja.
* Timothy Spall kao Peter Pettigrew, smrtonoša koji je izdao Harryjeve roditelje.
* Imelda Staunton kao Dolores Umbridge, namještenica Minisratsrva magije.
* Rade Šerbedžija kao Gregorovič, izrađivač čarobnih štapića.
* Natalia Tena kao Nymphadora Tonks, članica Reda feniksa i Remusova supruga.
* David Thewlis kao Remus Lupin, član Reda feniksa i bivši profesor u Hogwartsu.
* Suzie Toase kao Alecto Carrow, smrtonoša i nova profesorica Bezjačkih studija u Hogwartsu.
* Frances de la Tour kao Olympe Maxime, ravnateljica Beauxbatonsa.
* Julie Walters kao Molly Weasley, Ronova majka.
* Mark Williams kao Arthur Weasley, Ronov otac.
* Bonnie Wright kao Ginny Weasley, Ronova sestra.

## Nagrada

| Nagrada
 | Kategorija
 | Ishod
 | Primatelj
 | Izvor
 |
| --- | --- | --- | --- | --- |
| Oscar
 | Najbolja scenografija
 | Nominacija
 | Stuart Craig Stephenie McMillan
 |  |
| Najbolji vizualni efekti
 | Nominacija
 | Tim Burke John Richardson Christian Manz Nicolas Aithadi
 |
| BAFTA
 | Najbolji vizualni efekti
 | Nominacija
 |  |
| Najbolja šminka i frizura
 | Nominacija
 | Amanda Knight Lisa Tomblin
 |
| Nagrada Saturn
 | Najbolji film fantastike
 | Nominacija
 |  |  |
| Najbolji režiser
 | Nominacija
 | David Yates
 |
| Najbolji specijalni efekti
 | Nominacija
 | Tim Burke John Richardson Nicolas Ait'Hadi Christian Manz
 |
| Najbolja šminka
 | Nominacija
 | Mark Coulier Nick Dudman Amanda Knight
 |
| Najbolji kostim
 | Nominacija
 | Jany Temime
 |
| Nagrada Hugo Award
 | Najbolja dramska prezentacija
 | Nominacija
 | David Yates, Steve Kloves
 |  |
| MTV Movie Awards
 | Najbolji film
 | Nominacija
 |  |  |
| Najbolji glumac
 | Nominacija
 | Daniel Radcliffe
 |  |
| Najbolja glumica
 | Nominacija
 | Emma Watson
 |  |
| Najbolji negativac
 | Dobitnik
 | Tom Felton
 |  |
| Najbolji poljubac
 | Nominacija
 | Daniel Radcliffe i Emma Watson
 |  |
| Najbolja tučnjava
 | Nominacija
 | Daniel Radcliffe, Emma Watson i Rupert Grint
 |  |
| Nagrada Satellite
 | Najbolja fotografija
 | Nominacija
 | Eduardo Serra
 |  |
| Najbolja originalna glazba
 | Nominacija
 | Alexandre Desplat
 |
| Udruga filmskih kritičara okruga Washington D.C.
 | Najbolja scenografija
 | Nominacija
 | Stuart Craig
 |  |
| Ceh filmskih scenografa
 | Najbolja scenografija u filmu fantastike
 | Nominacija
 |  |
| Nagrada Golden Reel
 | Najbolja montaža zvuka: Glazba u filmu
 | Nominacija
 | Gerard McCann Peter Clarke Stuart Morton Allan Jenkins Kirsty Whalley Rob Houston
 |  |
| Najbolja montaža zvuka: Dijalog i ADR u filmu
 | Nominacija
 | James Harley Mather Bjorn Ole Schroeder Dan Laurie Jon Olive
 |  |
| Društvo filmskih kritičara Houstona
 | Najbolja fotografija
 | Nominacija
 | Eduardo Serra
 |  |
| Udruženje filmskih kritičara San Diega
 | Najbolja fotografija
 | Nominacija
 |  |
| Najbolji produkcijski dizajn
 | Nominacija
 | Stuart Craig
 |
| PFCS
 | Najbolja fotografija
 | Nominacija
 | Eduardo Serra
 |  |
| Najbolji vizualni efekti
 | Nominacija
 |  |
| VES
 | Najbolji vizualni efekti u filmu temeljenom na vizualnim efektima
 | Nominacija
 | Tim Burke Emma Norton John Richardson
 |  |
| Najbolji animirani lik u filmu (Dobby) | Dobitnik
 | Mathieu Vig Ben Lambert Laurie Brugger Marine Poirson
 |
| Najbolji animirani lik u filmu (Kreacher) | Nominacija
 |
| BFCA
 | Najbolji vizualni efekti
 | Nominacija
 |  |  |
| Najbolja šminka
 | Nominacija
 |
| SLFCA
 | Najbolji vizualni efekti
 | Nominacija
 |  |
| Posebne zasluge (scena zaborava) | Nominacija
 |
| Nagrada Udruženja filmskih kritičara Las Vegasa
 | Najbolji vizualni efekti
 | Nominacija
 |  |
| Međunarodna udruga kritičara filmske glazbe
 | Najbolja originalna glazba u kategoriji SF/fantastika/horor filma
 | Nominacija
 | Alexandre Desplat
 |  |
| Kids' Choice Awards
 | Najdraži film
 | Nominacija
 |  |  |
| Najdraža filmska glumica
 | Nominacija
 | Emma Watson
 |
| Empire Awards
 | Najbolja glumica
 | Nominacija
 |  |
| Najbolji SF/fantastični film
 | Dobitnik
 |  |
| NMA
 | Najbolji film fantastike
 | Dobitnik
 |  |  |
| Izvedba godine
 | Nominacija
 | Daniel Radcliffe
 |
| Nominacija
 | Emma Watson
 |
| Nominacija
 | Rupert Grint
 |
| Teen Choice Award
 | Choice Movie: SF/fantastika
 | Dobitnik
 |  |  |
| Choice Movie: Glumac u žanru SF/fantastika
 | Nominacija
 | Daniel Radcliffe
 |  |
| Choice Movie: Glumica u žanru SF/fantastika
 | Dobitnik
 | Emma Watson
 |  |
| Choice Movie: Negativac
 | Dobitnik
 | Tom Felton
 |  |
| Choice Movie: Poljubac
 | Dobitnik
 | Daniel Radcliffe i Emma Watson
 |  |

## Izvori

## Vanjske veze

* Službeni veb-sajt
* *Harry Potter and the Deathly Hallows – Part 1* na sajtu IMDb
* *Harry Potter and the Deathly Hallows – Part 1* na Rotten Tomatoes-u (`en`)
* *Harry Potter and the Deathly Hallows – Part 1* na Box Office Mojo-u